[{"text_idx": "#000000", "text": "Mae\u2019r amgueddfa wedi\u2019i lleoli yn Eglwys Santes Fair. Mae sylfeini Hen Eglwys Santes Fair yn dyddio o\u2019r 6ed Ganrif, er fod yr adeilad presennol wedi\u2019i ailadeiladu\u2019n gyfan gwbl rhwng 1825-1827. Mae\u2019r hen eglwys yn cartrefu casgliad unigryw yr Amgueddfa o arteffactau morwrol perthnasol ynghyd a\u0302 gwybodaeth am longau sydd wedi\u2019u hadeiladu yn lleol, y morwyr a\u2019r capteiniaid. Yn y fynwent sy\u2019n amgylchynu\u2019r eglwys, mae beddi llawer o forwyr a chapteiniaid Nefyn a\u2019r ardal leol. Mae cofnod o arysgrifeniadau cerrig beddi wedi\u2019i dogfennu gan Gymdeithas Hanes Teuluoedd Gwynedd."}, {"text_idx": "#000001", "text": "Sefydlwyd yr Amgueddfa yn 1977 gan grw\u0302p o wirfoddolwyr oedd yn dymuno arddangos eitemau o ddiddordeb hanesyddol yn lleol. Bu\u2019n rhaid cau yn 2000 yn sgil pryderon iechyd a diogelwch."}, {"text_idx": "#000002", "text": "Yn 2007, daeth aelodau o\u2019r gymuned at ei gilydd a ffurfio pwyllgor newydd i ailagor yr amgueddfa er budd ymwelwyr a thrigolion yr ardal. Sicrhawyd pecyn cyflawn o grantiau i wneud y gwaith yn cynnwys grant gan Gronfa Loteri\u2019r Dreftadaeth, Llywodraeth Cymru, Cronfa Tir a Mo\u0302r, AHNE Lly\u0302n, Ymddiriedolaeth Drefol Nefyn, Cyngor Gwynedd a Chyfenter."}, {"text_idx": "#000003", "text": "Yn yr amgueddfa ceir arddangosfa barhaol, llwyfan ar gyfer perfformiadau ar raddfa fach, cornel ymchwil, caffi a siop. Bydd mynediad am ddim er mwyn hybu pobl i ymweld yn aml. Trefnir rhaglen o weithgareddau i gynnal diddordeb gan gynnwys sgyrsiau amrywiol, gweithgareddau i blant a phobl ifanc, arddangosfeydd achlysurol a chyfleoedd gwirfoddoli a phrofiad gwaith."}, {"text_idx": "#000004", "text": "Rhaid archebu o flaen llaw cyn ymweld a'r amgueddfa. Manylion cyswllt isod."}]